ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1093/00

υποβολή: Michl Ebner (PPE-DE) προς την Επιτροπή

(7 Απριλίου 2000)

Θέμα: Αντιβιοτικά στα αβγά των ορνίθων

Κατά τον Νοέμβριο και τον Δεκέμβριο, κάποιοιπεύθυνοι του ιταλικού περιοδικού καταναλωτών Altroconsumo αγόρασαν σε διάφορα σουπερμάρκετ της Ρώμης και του Μιλάνου 32 διαφορετικές συσκευασίες αβγών και ανέλυσαν το περιεχόμενό τους. Τα εν λόγω αβγά ανήκαν στην κατηγορία Α, πράγμα που σημαίνει ότι πρέπει να καταναλώνονται φρέσκα και να έχουν άριστη ποιότητα. Ωστόσο, σε εννέα περιπτώσεις, αποδείχτηκε ότι τα αβγά περιείχαν σουλφαμίδη και παράγωγο κινολόνης, αντιβιοτικά των οποίων η παρουσία στα αβγά απαγορεύεται.

Κατά την εκτροφή, χορηγούνται στα ζώα ορισμένα φάρμακα με στόχο την πρόληψη των νόσων. Τα αβγά που επωάζονται εκείνη ακριβώς την περίοδο ή αμέσως μετά πρέπει να καταστρέφονται, για ευνόητους λόγους. Τούτο ισχύει ακόμη και στην περίπτωση κατά την οποία η αγωγή έχει σταματήσει. Είναι απολύτως αναγκαίο να παρέλθει μία περίοδος, η οποία είναι απαραίτητη για την αποβολή των ουσιών αυτών από τον οργανισμό των ορνίθων και η οποία προφανώς δεν τηρήθηκε. Η κατανάλωση μολυσμένων με αντιβιοτικά αβγών έχει ως αποτέλεσμα να ενισχύεται η αντοχή ορισμένων βακτηριδίων και ο άνθρωπος να εθίζεται στις ουσίες αυτές, γεγονός που μειώνει την αποτελεσματικότητα των αντιβιοτικών σε περίπτωση ασθένειας.

Θα μπορούσε η Επιτροπή να αναφέρει εάν γνωρίζει τα προβλήματα αυτά και εάν προτίθεται να λάβει μέτρα για την προστασία των καταναλωτών και, κατά συνέπεια, την προστασία τηςγείας των πολιτών της Ένωσης;

Απάντηση του κ. Byrne εξ ονόματος της Επιτροπής

(9 Ιουνίου 2000)

Σύμφωνα με το παράρτημα II της οδηγίας 96/23/ΕΚ του Συμβουλίου, της 29ης Απριλίου 1996, για τα μέτρα ελέγχου ορισμένων ουσιών και των καταλοίπων τους στα ζώντα ζώα και τα προϊόντα τους(1), πρέπει να πραγματοποιείται έλεγχος για αντιβακτηριακές ουσίες, συμπεριλαμβανομένων των σουλφοναμιδών και των κινολών στα αυγά, ανεξάρτητα εάν οι ουσίες αυτές έχουν ήδη επιτραπεί για τις ωοτόκες όρνιθες.

Η Επιτροπή δεν έχει λάβει την ιταλική εθνική έκθεση για τα αποτελέσματα του 1999 σχετικά με το πρόγραμμα ελέγχου.

Βάσει της ερώτησης του Αξιότιμου Μέλους του Κοινοβουλίου, έχει ζητηθεί διευκρίνηση για το θέμα αυτό από τις ιταλικές αρχές και, ανάλογα με την απάντηση, θα ληφθούν τα κατάλληλα μέτρα.

(1) ΕΕ L 125 της 23.5.1996.
ΓΡΑΠΤΗ ΕΡΩΤΗΣΗ E-1815/00

υποβολή: Luis Berenguer Fuster (PSE) προς την Επιτροπή

(8 Ιουνίου 2000)

Θέμα: Σήμανση του τουρόν

Στην Ισπανία δημιουργήθηκαν κάποιες αμφιβολίες ως προς την ερμηνεία των διατάξεων των οδηγιών 97/4(1) και 1999/10(2) οι οποίες αφορούν τη σήμανση των τροφίμων και τη μεταφορά των εν λόγω διατάξεων στην ισπανική νομοθεσία. Συγκεκριμένα, οι παραγωγοί του τουρόν δεν ξέρουν κατά πόσο η ένδειξη της ποσότητας των συστατικών (αμύγδαλα, μέλι και ασπράδι) πρέπει να αναφέρεται στις ποσότητες που χρησιμοποιούνται κατά τη διαδικασία μεταποίησης ή στο τελικό προϊόν δεδομένου ότι κατά τη διαδικασία μεταποίησηςπάρχει φύρα, ιδιαίτερα στα αμύγδαλα.

Σύμφωνα με τις ώς άνω οδηγίες, ποια χρονική στιγμή πρέπει να αφορά η ένδειξη των ποσοτήτων των συστατικών του τουρόν; Όταν αυτά χρησιμοποιούνται για την παραγωγή του ή όταν είναι έτοιμο το τελικό προϊόν;

(1) ΕΕ L 43 της 14.2.1997, σελ. 21.

(2) ΕΕ L 69 της 16.3.1999, σελ. 22.

Απάντηση του κ. Byrne εξ ονόματος της Επιτροπής

(24 Ιουλίου 2000)

Στο άρθρο 7 παράγραφος 4 Δεκεμβρίου 2000/13/ΕΚ του Ευρωπαϊκού Κοινοβουλίου και του Συμβουλίου, της 20 Δεκεμβρίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(1) (που περιλαμβάνει τις διατάξεις που προβλέπονται στην οδηγία 97/4/ΕΚ) ορίζεται ότι η ποσότητα ενός συστατικού ή μιας κατηγορίας συστατικών που χρησιμοποιούνται για την κατασκευή του τροφίμου αντιστοιχούν στην ποσότητα του ή των συστατικών κατά τη στιγμή της χρησιμοποίησής του/τους.

Οι προβλεπόμενες παρεκκλίσεις από την οδηγία 1999/10/ΕΚ της Επιτροπής της 8ης Μαρτίου 1999 καλύπτουν ειδικές περιπτώσεις όπως τα πτητικά συστατικά, τα συστατικά που χρησιμοποιούνται σε συμπυκνωμένη ή αφυδατωμένη μορφή και που ανασυνιστώνται κατά την παραγωγή ή ακόμα τα τρόφιμα που έχουν απολέσει σημαντική ποσότηταγρασίας κατά την παρασκευή. Για κάθε άλλο συστατικό, η ποσότητα που χρησιμοποιείται κατά την παρασκευή πρέπει να είναι, κατ'αρχήν, η ίδια ή πολύ παρόμοια με την ποσότητα που παρουσιάζεται στο τελικό προϊόν, εκφρασμένη ως ποσοστό του συνολικού βάρους του εν λόγω προϊόντος.

Η Επιτροπή δεν διαθέτει στοιχεία σχετικά με τους τεχνικούς λόγους της απώλειας αμυγδάλων κατά την παρασκευή του τουρόν, ούτε σχετικά με την εκτίμηση της απώλειας αυτής. Η Επιτροπή θεωρεί συνεπώς ότι η ποσότητα των αμυγδάλων που αναγράφεται στην επισήμανση του τουρόν πρέπει να είναι περίπου η ίδια με την ποσότητα που περιέχεται πραγματικά στο προϊόν αυτό, εκτός αν ειδικές τεχνικές εκτιμήσεις αιτιολογούν την εφαρμογή του καθεστώτος παρέκκλισης που προβλέπεται από την οδηγία 1999/10/ΕΚ.

(1) ΕΕ L 109 της 6.5.2000.
ΓΡΑΠΤΗ ΕΡΩΤΗΣΗ E-1625/00

υποβολή: Andre Brie (GUE/NGL) προς το Συμβούλιο

(9 Ιουνίου 2000)

Θέμα: Ο εμφύλιος πόλεμος στο Σουδάν

Διάφορα ειδησεογραφικά πρακτορεία επέστησαν πρόσφατα την προσοχή του κοινού στο γεγονός ότι η εξόρυξη πετρελαίου που πραγματοποιούν ξένες εταιρείες στο Σουδάνποθάλπει επιπροσθέτως τον εμφύλιο πόλεμο, καθώς κυβερνητικά στρατεύματα και συμμαχικές τους παραστρατιωτικές ομάδες χρησιμοποιούνται για την προστασία των πετρελαιοπηγών. Οι παραστρατιωτικές αυτές ομάδες ευθύνονται για τον εκτοπισμό δεκάδων χιλιάδων κατοίκων από τα χωριά τους καθώς και για την απαγωγή και δολοφονία πολυάριθμων ανδρών, γυναικών και παιδιών. Θα ήθελα να ρωτήσω το Συμβούλιο.

1. Εάν μπορεί να επιβεβαιώσει αυτές τις πληροφορίες και πώς εκτιμά αυτά τα γεγονότα

2. Εάν, εξ όσων γνωρίζει, δραστηριοποιούνται στο Σουδάν και ευρωπαϊκές εταιρείες πετρελαίου;

Απάντηση

(26 Σεπτεμβρίου 2000)

Το Συμβούλιο παραμένει πεπεισμένο ότι για τις συγκρούσεις στο νότιο Σουδάν πρέπει να βρεθεί πολιτική λύση στο πλαίσιο της συνεχιζόμενης ειρηνευτικής διαδικασίας της Διακυβερνητικής Αρχής για την Ανάπτυξη (IGAD). Στον ανανεωμένο της πολιτικό διάλογο με την Κυβέρνηση του Σουδάν, η Ευρωπαϊκή Ένωση συνεχίζει να καλεί τις Σουδανικές αρχές να σέβονται πλήρως τους κανόνες και τις αρχές του διεθνούς ανθρωπιστικού δικαίου και τις ενθαρρύνει να δημιουργήσουν ατμόσφαιρα που να οδηγήσει σε ουσιαστική πρόοδο τη διαπραγμάτευση μόνιμης ειρήνης στη χώρα αυτή.

Όσον αφορά τις δραστηριότητες ξένων εταιριών εξόρυξης πετρελαίου στο Σουδάν, το Συμβούλιο γνωρίζει τις σχετικές εκθέσεις, όπως αυτή που εξέδωσε η Διεθνής Αμνηστία στις 3 Μαΐου 2000, αλλά δεν έχει προβεί ακόμη σε ίδια εκτίμηση των ζητημάτων που διακυβεύονται. Το Συμβούλιο σημειώνει ότι, σύμφωνα με τη Διεθνή Αμνηστία, αρκετές Ευρωπαϊκές εταιρίες πετρελαίου ασχολούνται σε διάφορους βαθμούς με την εξόρυξη πετρελαίου στο Σουδάν, αλλά για τους προαναφερόμενους λόγους δεν είναι σε θέση να επιβεβαιώσει ή να διαψεύσει αυτή την πληροφορία.
ΓΡΑΠΤΗ ΕΡΩΤΗΣΗ E-2216/00

υποβολή: Jo Leinen (PSE) προς την Επιτροπή

(3 Ιουλίου 2000)

Θέμα: Επίσημη διαδικασία ελέγχου για τη σχεδιαζόμενη κατασκευή πρατηρίου εργοστασίων (Outlet-Center) στο Zweibrcken/Saarland

Το Σεπτέμβριο του 1997 κατατέθηκε για πρώτη φορά η ερώτηση (Ε-2966/97)(1) του ευρωβουλευτή Helwin Peter, προς την Επιτροπή με την οποία αυτή ερωτάται εάν προτίθεται να κινήσει διαδικασία ελέγχου κατά της σχεδιαζόμενης κατασκευής πρατηρίου εργοστασίων στο Zweibrcken.

Στην απάντησή του, της 15ης Δεκεμβρίου 1998, σε άλλη γραπτή ερώτηση (Ε-3497/98)(2), ο Επίτροπος Van Miert είχε εξαγγείλει ότι θα αποστείλει επιστολή στους καταγγέλλοντες (Europaverband der Selbstndigen Deutschland e.V) σχετικά με τις περαιτέρω ενέργειες της Επιτροπής.

Έως σήμερα, δεν έχει ληφθεί τέτοια επιστολή.

Σας παρακαλώ λοιπόν να μου ανακοινώσετε:

1. εάν το θέμα έχει ωριμάσει για τη λήψη αποφάσεων"

2. εάν ναι, ποια είναι η απόφαση που ελήφθη"

3. πότε θα αποσταλεί σχετική ανακοίνωση στους καταγγέλλοντες

(1) ΕΕ C 134 της 30.4.1998, σελ. 46.

(2) ΕΕ C 289 της 11.10.1999, σελ. 53.

Απάντηση του κ. Monti εξ ονόματος της Επιτροπής

(13 Σεπτεμβρίου 2000)

Κατά τις έρευνες σχετικά με τηνπόθεση που διεξήχθησαν από την Επιτροπή, προέκυψε ότι τα γεγονότα, όπως αυτά παρουσιάζονται από τους καταγγέλλοντες βάσει άρθρου στον Τύπο ή χωρίς να αναφέρεται η πηγή τους, δεν είναι σωστά. Η ορθή έκθεση των γεγονότων δεν παρέχει στην Επιτροπή βάση ώστε να εγερθούνποψίες σχετικά με κρατική ενίσχυση.

Η Επιτροπή έχει ενημερώσει σχετικά τους καταγγέλλοντες ήδη από τις 14 Ιουλίου 2000.
ΓΡΑΠΤΗ ΕΡΩΤΗΣΗ P-1736/00

υποβολή: Rosa Migulez Ramos (PSE) προς την Επιτροπή

(20 Μαΐου 2000)

Θέμα: Χάραξη του Αυτοκινητοδρόμου του Ατλαντικού μέσω του Porrio

Αφού παρουσιάσθηκαν πολλές δυνατότητες για την οριστική χάραξη του Αυτοκινητοδρόμου του Ατλαντικού σε σχέση με την τοποθεσία Porrio (επαρχία Ponteverda, Ισπανία) το Υπουργείο Δημοσίων Έργων και η ανάδοχος επιχείρηση επέλεξαν τη λύση εκείνη που εξυπηρετεί λιγότερο το περιβάλλον ήτοι τη χάραξη διαδρομής κατά μήκος της λιμνοθάλασσας Gndaras de Budio, εντός της ζώνης που προβλέπεται να αποτελέσει τμήμα του δικτύου Natura 2000.

Η περιοχή αυτή περιλαμβάνεται στον Κατάλογο Φυσικών Οικοτόπων της περιφέρειας της Γαλικίας σύμφωνα με τη διάταξη της 28ης Οκτωβρίου 1999 που κατατάσσει προσωρινώς τις περιοχές οι οποίες προτείνονται να συμπεριληφθούν στο δίκτυο Natura 2000 ως φυσικοί χώροι, επιλέξιμοι για το γενικό καθεστώς προστασίας.

Έχει ενημερωθεί η Επιτροπή για την επιλογή αυτής της διαδρομής του Αυτοκινητοδρόμου του Ατλαντικού με την οποία θίγεται περιοχή ευρωπαϊκής σημασίας, σύμφωνα προς την οδηγία 92/43/ΕΟΚ(1) του Συμβουλίου σχετικά με τη διατήρηση των φυσικών οικοτόπων;

Θα απαιτήσει η κατασκευή αυτού του τμήματος της διαδρομής κοινοτική συγχρηματοδότηση;

Σε ποιές ενέργειες θα προβεί η Επιτροπή προς τις αρχές της Ισπανίας και της Γαλικίας για να προασπίσει την ακεραιότητα της λιμνοθάλασσας Gndaras de Budio;

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(22 Ιουνίου 2000)

Σύμφωνα με τα στοιχεία που παρελήφθησαν από τις ισπανικές αρχές, το σκέλος του αυτοκινητόδρομου του Ατλαντικού που αφορά την Κοινότητα του Porrio δεν θα τύχει συγχρηματοδοτήσεως από τα διαρθρωτικά ταμεία κατά την περίοδο προγραμματισμού 2000-2006, δεδομένου ότι θα κατασκευαστεί μέσω του συστήματος παραχώρησης σε ιδιωτική επιχείρηση.

Η επίμαχη περιοχή, Gandaras de Budio προτάθηκε από τις ισπανικές αρχές ως τόπος κοινοτικού ενδιαφέροντος (ES 1140011). Ως εκ τούτου η Επιτροπή αποφάσισε αυτεπαγγέλτως να κινήσει διαδικασία σχετικά με τα στοιχεία που αναφέρει η γραπτή ερώτηση. Στο πλαίσιο της διερεύνησης τηςπόθεσης αυτής, η Επιτροπή απευθύνθηκε στις ισπανικές αρχές προκειμένου να εξακριβώσει την εν προκειμένω χρήση του κοινοτικού δικαίου.
ΓΡΑΠΤΗ ΕΡΩΤΗΣΗ E-2186/00

υποβολή: Diana Wallis (ELDR) προς την Επιτροπή

(3 Ιουλίου 2000)

Θέμα: Καθιέρωση του ευρώ

Τι έχει πράξει η Επιτροπή προκειμένου να εξασφαλισθεί ότι οι προετοιμασίες για το ευρώ είναι πλήρεις και επιμελείς; Θεωρεί ότι έχουν διατεθεί επαρκείς οικονομικοί και ανθρώπινοι πόροι για την πραγματοποίηση αυτού του έργου; Παρακολουθούνται οι ενέργειες των κυβερνήσεων των κρατών μελών;

Μπορεί η Επιτροπή να επιβεβαιώσει ότι έχουν γίνει ρυθμίσεις που θα επιτρέψουν στις κυβερνήσεις των κρατών μελών οι οποίες είναι πρωτίστωςπεύθυνες να δώσουν άμεσες απαντήσεις σε πιθανά πρακτικά ζητήματα;

Απάντηση του κ. Solbes Mira εξ ονόματος της Επιτροπής

(22 Σεπτεμβρίου 2000)

Η δράση της Επιτροπής για την παρακολούθηση των προετοιμασιών σχετικά με το ευρώ στα κράτη μέλη είναι διπλή. Αφενός, οργανώνει συσκέψεις όπου γίνονται συζητήσεις και ανταλλάσσονται πληροφορίες ανάμεσα στα κράτη μέλη ή στις επαγγελματικές οργανώσεις. Ορισμένες από αυτές είναι τα δίκτυα δημόσιες διοικήσεις (στα οποία συμμετέχουν οι προϊστάμενοι τωνπηρεσιών των κρατών μελών που ασχολούνται με το ευρώ) και διευθυντές επικοινωνίας (που περιλαμβάνει τους γενικούς διευθυντές οι οποίοι είναιπεύθυνοι σχετικά με το ευρώ) καθώς και η συμβουλευτική ομάδα πρακτικές πτυχές της μετάβασης του ευρώ (στην οποία συμμετέχουν οι εκπρόσωποι 20 ευρωπαϊκών επαγγελματικών ομοσπονδιών). Η Επιτροπή συμμετέχει επίσης στην ομάδα εργασίας των διευθυντών των νομισμάτων (της οποίας είναι γραμματέας) και οργανώνει τακτικές συσκέψεις περισσότερο ειδικευμένων ομάδων (π.χ.: ομάδα ευρώ της Επιτροπής ευρωπαίου καταναλωτή, επιτροπή εμπορίου και διανομής). Αφετέρου, δημοσιεύει τακτικά μελέτες σχετικά με την πρόοδο των προετοιμασιών. Ορισμένες από αυτές είναι το τριμηνιαίο δελτίο σχετικά με την εξέλιξη της χρήσης του ευρώ, το ευρωβαρόμετρο στάση σχετικά με την καθιέρωση του ευρώ ή την σύντομη επιθεώρηση σχετικά με την προετοιμασία των μικρών και μεσαίων επιχειρήσεων (ΜΜΕ).

Οι γενικές διευθύνσεις χρηματικών και οικονομικώνποθέσεων,γείας και προστασίας των καταναλωτών, επιχειρήσεων και εσωτερικής αγοράς ασχολούνται με αυτά τα θέματα.

Όλα τα συμμετέχοντα κράτη μέλη έχουν δημιουργήσει συντονιστικέςπηρεσίες για τη μετάβαση στο ευρώ. Οιπηρεσίες αυτές είναι επίσης επιφορτισμένες να δίνουν απαντήσεις στα ερωτήματα που θέτει το κοινό.
ΓΡΑΠΤΗ ΕΡΩΤΗΣΗ E-1853/00

υποβολή: Baroness Sarah Ludford (ELDR) προς την Επιτροπή

(9 Ιουνίου 2000)

Θέμα: Πιστώσεις προς την Τουρκία

Τί ποσοστό των συνολικών πιστώσεων που διατέθηκαν στην Τουρκία στο πλαίσιο του προγράμματος ΜΕDΑ και της ευρωπαϊκής στρατηγικής για την Τουρκία, έχει δαπανηθεί σε τομείς όπως η εκπαίδευση, ηγεία, το περιβάλλον, η προώθηση της κοινωνίας των πολιτών, τα ανθρώπινα δικαιώματα και η προστασία των μειονοτήτων των νοτιο-ανατολικών περιοχών της Τουρκίας (Κούρδοι);

Ποιοι έλεγχοι έχουν πραγματοποιηθεί για να εξασφαλισθεί ότι οι πιστώσεις αυτές έχουν διατεθεί στα εγκεκριμένα σχέδια και είναι η Επιτροπή ικανοποιημένη από το βαθμό συνεννόησης, σε τοπικό επίπεδο, με τον κουρδικό λαό, όσον αφορά τον σχεδιασμό και την εφαρμογή των προγραμμάτων αυτών;

Απάντηση του κ. Verheugen εξ ονόματος της Επιτροπής

(7 Ιουλίου 2000)

Η Επιτροπή διέθεσε για την Τουρκία στο πλαίσιο του προγράμματος MEDA I (1996-1999) ποσό 376 εκατ.. Η πολιτική της Επιτροπής είναι να παρεμβαίνει ιδίωςπέρ των πλέον μειονεκτούντων στρωμάτων του πληθυσμού, όπως είναι οι γυναίκες, τα παιδιά και οι μειονότητες. Έτσι, ένα σημαντικό μέρος των πιστώσεων που προορίζονται για την Τουρκία διατίθεται για έργα που αφορούν κατά κύριο λόγο την ισότητα των φύλων (π.χ. χρηματοδότηση κέντρων οικογενειακού προγραμματισμού) και τα οποία εκτελούνται στις πλέον καθυστερημένες αναπτυξιακά περιοχές της χώρας, όπως είναι η Νοτιοανατολική Τουρκία (π.χ. έργο στον τομέα της βασικής εκπαίδευσης στις νοτιοανατολικές επαρχίες).

Τα έργα σχεδιάζονται έτσι ώστε να είναι επωφελή για το σύνολο του τουρκικού πληθυσμού. Εννοείται ότι τα έργα που αφορούν τις νοτιοανατολικές περιοχές της χώρας και τους ενδεέστερους Τούρκους πολίτες θα ωφελήσουν εκ των πραγμάτων περισσότερο τον κουρδικό πληθυσμό (πληθυσμό κατά μέσο όρο φτωχότερο και κυρίως εγκατεστημένο σε αυτές τις περιοχές). Σημαντικό μέρος των πιστώσεων που έχουν διατεθεί μέχρι σήμερα αφορά αυτήν την περίπτωση.

Η Επιτροπήπενθυμίζει ότι το 1997 είχε προτείνει να χρηματοδοτήσει ένα έργο αγροτικής ανάπτυξης στη Νοτιοανατολική Τουρκία, αλλά εκείνη την εποχή το Κοινοβούλιο είχε γνωμοδοτήσει αρνητικά όσον αφορά αυτήν την πρόταση.

Οι προτεραιότητες που αφορούν τα πλέον μειονεκτούντα στρώματα του πληθυσμού (γυναίκες, παιδιά, μειονότητες) διατηρήθηκαν στον προγραμματισμό της χρηματοδοτικής συνδρομής προς την Τουρκία για τα έτη 2000-2002 τόσο στο πλαίσιο του προγράμματος MEDA II όσο και στο πλαίσιο των κανονισμών που διέπουν την ευρωπαϊκή στρατηγική.

Ο καθορισμός των προτάσεων έργων πραγματοποιείται επιτόπου και αφού ληφθεί μέριμνα ώστε να προηγηθούν διαβουλεύσεις με το σύνολο των ενδιαφερόμενων προσώπων και οργανώσεων, καθώς και της κοινωνίας πολιτών. Η προετοιμασία και ηλοποίηση των έργων παρακολουθείται σε καθημερινή βάση από την Επιτροπή και την αντιπροσωπία της στην Άγκυρα, προκειμένου να διασφαλιστεί ότι τηρείται η συγγραφήποχρεώσεων των έργων σε σχέση με τους στόχους των προγραμμάτων και με τον πληθυσμό στον οποίο απευθύνονται. Με την ολοκλήρωση των έργων προβλέπεται η διεξαγωγή ανεξάρτητων λογιστικών ελέγχων.
ΓΡΑΠΤΗ ΕΡΩΤΗΣΗ E-2184/00

υποβολή: Glyn Ford (PSE) προς την Επιτροπή

(3 Ιουλίου 2000)

Θέμα: Καλύτερες κανονιστικές ρυθμίσεις

Το Ευρωπαϊκό Συμβούλιο της Λισαβόνας ανέλαβε τη δέσμευση για καλύτερες κανονιστικές ρυθμίσεις. Τι σκοπεύει να πράξει η Επιτροπή προκειμένου να εξασφαλισθεί ότι θα τηρηθεί αυτή η δέσμευση;

Απάντηση του κ. Prodi εξ ονόματος της Επιτροπής

(29 Σεπτεμβρίου 2000)

Η Επιτροπή προτίθεται να παρουσιάσει στις αρχές του επομένου έτους ένα έγγραφο πολιτικής για καλύτερες κανονιστικές ρυθμίσεις και επί του παρόντος εξετάζει τιςπάρχουσες πρωτοβουλίες (Task force για την απλούστευση του επιχειρηματικού περιβάλλοντος) (BEST), αξιολόγηση επιχειρηματικού αντικτύπου (BIA), απλούστερη νομοθεσία για την εσωτερική αγορά (SLIM) και επιχειρηματικό δοκιμαστικό δείγμα) ενόψει της δημιουργίας μεγαλύτερης συνδυασμένης δράσης μεταξύ αυτών και ενίσχυση της ικανότητάς τους να δημιουργήσουν καλύτερο κανονιστικό περιβάλλον για τις επιχειρήσεις. Το έγγραφο αυτό θα ετοιμασθεί για το Ευρωπαϊκό Συμβούλιο της Στοκχόλμης το Μάρτιο του 2001 όπου και θα συζητηθεί.

Η άσκηση για πολιτική αναθεώρηση παρέχει επίσης την ευκαιρία στην Επιτροπή να μελετήσει το κατάλληλο επίπεδο κανονιστικής νομοθεσίας που απαιτείται στα πλαίσια των νέων μορφών οικονομικής δραστηριότητας (ηλεκτρονικό εμπόριο κ.λπ), τις δυνατότητες που προσφέρει η συλλογική κανονιστική νομοθεσία και πως να εξασφαλισθεί καλύτερα ότι η εθνική νομοθεσία δεν δημιουργεί πρόσθετα βάρη στις επιχειρήσεις.

Οι τρέχουσες προετοιμασίες επικεντρώνονται ειδικά στον σχεδιασμό τρόπων που θα εξασφαλίζουν ότι η νέα κοινοτική νομοθεσία είναι προσεκτικά προετοιμασμένη και γι' αυτό τον σκοπό η Επιτροπή εξετάζει το δυναμικό που προσφέρουν οι μέθοδοι αξιολόγησης της νέας επίπτωσης και τις δυνατότητες επέκτασης του φάσματος και του βάθους των διαβουλεύσεων κατά την προετοιμασία νομοθετικών σχεδίων.

Η Επιτροπή θα συμβάλει στην πρωτοβουλία που ανέλαβε η γαλλική προεδρία για συζήτηση της ποιότητας της εθνικής και της κοινοτικής νομοθεσίας σε συνεδρίαση τωνπουργών που είναι αρμόδιοι για τη λειτουργία της δημόσιας διοίκησης.
ΓΡΑΠΤΗ ΕΡΩΤΗΣΗ E-1103/00

υποβολή: Paul Lannoye (Verts/ALE) προς την Επιτροπή

(7 Απριλίου 2000)

Θέμα: Εφαρμογή της οδηγίας 94/62 Συσκευασίες

Η οδηγία 94/62/ΕΚ(1) της 20ής Δεκεμβρίου 1994 σχετικά με τις συσκευασίες και τα απορρίμματα συσκευασίας, προβλέπει, στο άρθρο 6, παράγραφος 1, ότι, όχι αργότερα από δέκα έτη από την ημερομηνία θέσης σε εφαρμογή της οδηγίας στο εθνικό δίκαιο, το ποσοστό των απορριμμάτων συσκευασίας που πρέπει να ανακτάται και να ανακυκλώνεται καθορίζεται από το Συμβούλιο με σκοπό την ουσιαστική αύξηση των ποσοτικών στόχων.

Εξάλλου, το άρθρο 6, παράγραφος 3β) της ίδιας οδηγίας ορίζει ότι, όχι αργότερα από έξι μήνες πριν από το τέλος της πρώτης πενταετούς φάσης, το Συμβούλιο, αποφασίζοντας με ειδική πλειοψηφία βάσει προτάσεως της Επιτροπής, καθορίζει ποσοτικούς στόχους για τη δεύτερη φάση.

Για ποιο λόγο η Επιτροπή δεν έχει ακόμη διατυπώσει πρόταση, όπως επιβάλλει η σχετική εντολή της οδηγίας του Ευρωπαϊκού Κοινοβουλίου και του Συμβουλίου;

(1) ΕΕ L 365 της 31.12.1994, σελ. 10.

Απάντηση της κας Wallstrm εξ ονόματος της Επιτροπής

(5 Ιουνίου 2000)

Ηποχρέωση ουσιαστικής επανεξέτασης των στόχων ανάκτησης και ανακύκλωσης ορίζεται στο άρθρο 6 παράγραφος 3 σημείο (β) και άρθρο 6 παράγραφος 1 σημείο (γ) της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου της 20ής Δεκεμβρίου 1994 για τις συσκευασίες και τα απορρίμματα συσκευασίας, η οποία εκδόθηκε το 1994. Ο συμβιβασμός που επετεύχθη μεταξύ Κοινοβουλίου και Συμβουλίου, μετά από διεξοδικές συζητήσεις στην επιτροπή συμβιβασμού, συνίστατο σε μια πρώτη σειρά ποσοτικοποιημένων στόχων ανάκτησης και ανακύκλωσης που θα έπρεπε να επιτευχθούν μέχρι τα μέσα του 2001, καθώς και στηνποχρέωση του κοινοτικού νομοθέτη να αναβαθμίσει σημαντικά τους εν λόγω στόχους σε μια δεύτερη φάση, που επρόκειτο να ολοκληρωθεί μέχρι τα μέσα του 2006.

Μεγάλος είναι ο αριθμός των μερών που εμπλέκονται στην αλυσίδα συσκευασίας: οι οικονομικοί φορείς εκμετάλλευσης, οι καταναλωτές, οι περιβαλλοντικές οργανώσεις και αρχές. Τα εν λόγω μέρη έχουν ευρύ φάσμα διαφορετικών συμφερόντων. Το γεγονός αυτό καθιστά αναγκαία την θέσπιση πλαισίου διαλόγου προκειμένου να εξασφαλιστεί μια ισόρροπη προσέγγιση. Ωστόσο, η διαδικασία αυτή επιτρέπει στην Επιτροπή μια ορθή εκτίμηση της κατάστασης και την επεξεργασία δυνατών λύσεων προκειμένου η οδηγία να καταστεί αποτελεσματικότερη. Στα ενδιαφερόμενα μέρη και στα κράτη μέλη έχουνποβληθεί και εξετασθεί διάφορες επιλογές, πλην όμως τα μέτρα που θα προταθούν τελικά από την Επιτροπή εξετάζονται ακόμη από τις αρμόδιεςπηρεσίες της τελευταίας.
ΓΡΑΠΤΗ ΕΡΩΤΗΣΗ P-1430/00

υποβολή: Charles Tannock (PPE-DE) προς την Επιτροπή

(3 Μαΐου 2000)

Θέμα: Εξουσία λογιστικού ελέγχου στην Ευρωπαϊκή Τράπεζα Επενδύσεων

Ερωτάται η Επιτροπή (1) να διευκρινίσει το λόγο για τον οποίο έλαβε την απόφαση παραπομπής της ΕΤΕ στο Δικαστήριο των Ευρωπαϊκών Κοινοτήτων, φέτος πριν λίγο καιρό, και (2) κατά πόσο πιστεύει ότι πρέπει να τροποποιηθεί η Συνθήκη στην επικείμενη Διακυβερνητική Διάσκεψη ώστε να επιτραπεί στο Ελεγκτικό Συνέδριο να εποπτεύει όλες τις δραστηριότητες της ΕΤΕ;

Απάντηση του κ. Solbes Mira εξ ονόματος της Επιτροπής

(8 Ιουνίου 2000)

Σε ό, τι αφορά το ιστορικό της προσφυγής που άσκησε η Επιτροπή κατά της Ευρωπαϊκής Τράπεζας Επενδύσεων (ΕΤΕ), το Αξιότιμο Μέλος του Ευρ. Κοινοβουλίου παρακαλείται να ανατρέξει στην αναλυτική περίληψη που έχει δημοσιευθεί(1).

Οι διαδικασίες λογιστικού ελέγχου της ΕΤΕ αναφορικά με τις ενέργειες που χρηματοδοτούνται από ίδιους πόρους καθορίζονται από το καταστατικό της και συγκεκριμένα από το άρθρο 14 και από το άρθρο 9. Το μεν άρθρο 14 περιγράφει τα καθήκοντα της επιτροπής λογιστικού ελέγχου της ΕΤΕ, το δε άρθρο 9 ορίζει ότι η ετήσια έκθεση, ο ισολογισμός και τα αποτελέσματα χρήσης εγκρίνονται από το Συμβούλιο των Διοικητών. Εάν οι καταστατικοί κανόνες (το καταστατικό είναι ένα πρωτόκολλο προσαρτημένο στη συνθήκη ΕΚ) προσαρμόζονταν ώστε να επιτραπεί στο Ελεγκτικό Συνέδριο να πραγματοποιήσει λογιστικό έλεγχο στην ΕΤΕ τότε θα απαιτείτο τροποποίηση της συνθήκης ΕΚ.

Η απόφαση για το κατά πόσο η ΕΤΕ θα έπρεπε ή όχι ναπόκειται στον πλήρη λογιστικό έλεγχο του Ελεγκτικού Συνεδρίου και για το κατά πόσο θε έπρεπε να τροποποιηθεί η συνθήκη ΕΚ εναπόκειται στα κράτη μέλη.

Οι εξουσιοδοτημένες ενέργειες της ΕΤΕ ελέγχονται λογιστικά από το Ελεγκτικό Συνέδριο με βάση την τριμερή συμφωνία που ανανεώθηκε πέρυσι.

(1) ΕΕ C 122 της 29.4.2000.